
REPUBLIKA HRVATSKA
TRGOVAČKI SUD U OSIJEKU
STALNA SLUŽBA  U SLAVONSKOM BRODU                           
Trg pobjede 13
SLAVONSKI BROD
   
R E P U B L I K A   H R V A T S K A

R J E Š E N J E

                 TRGOVAČKI SUD U OSIJEKU, STALNA SLUŽBA U SLAVONSKOM BRODU, po stečajnoj sutkinji Mirni Vujčić, postupajući po prijedlogu predlagatelja Financijske agencije, Regionalnog centra Zagreb za otvaranje stečajnog postupka nad stečajnim dužnikom DIJA-GRADITELJSTVO d.o.o. za graditeljstvo, skraćena tvrtka: DIJA-GRADITELJSTVO d.o.o., Zagreb (Grad Zagreb), II. Ferenščica 25, OIB 11690628336 dana 30. travnja 2018. godine 

r i j e š i o    j e

 	 	I. Pokreće se prethodni postupak radi utvrđivanja pretpostavki za otvaranje stečajnog postupka nad stečajnim dužnikom DIJA-GRADITELJSTVO d.o.o. za graditeljstvo, skraćena tvrtka: DIJA-GRADITELJSTVO d.o.o., Zagreb (Grad Zagreb), II. Ferenščica 25, OIB 11690628336

 	 	II. Ročište radi očitovanja o prijedlogu za otvaranje stečajnog postupka, te radi rasprave o pretpostavkama za otvaranje stečajnog postupka zakazuje se za dan:

23. svibnja 2018. godine u 10:00 sati

a na koje ročište se pozivaju predlagatelj - Financijska agencija te zastupnik po zakonu dužnika, te predstavnik pravne osobe koja za dužnika obavlja poslove platnog prometa.

 	 	III. Nalaže se dužniku odnosno zastupniku po zakonu dužnika na ročište donijeti popis imovine i obveza dužnika, te godišnji financijski izvještaj odnosno bilancu za prethodnu godinu. 
Obrazloženje

 	  	 Predlagatelj – Financijska agencija Regionalni centar Zagreb odnosno Nagodbeno vijeće podnijela je prijedlog za pokretanje stečajnog postupka nad stečajnim dužnikom DIJA-GRADITELJSTVO d.o.o. za graditeljstvo, skraćena tvrtka: DIJA-GRADITELJSTVO d.o.o., Zagreb (Grad Zagreb), II. Ferenščica 25, OIB 11690628336 navodeći da sukladno odredbi čl. 27. st. 5. Zakona o financijskom poslovanju i predstečajnoj nagodbi (NN 108/12, 114/12, 81/13 i 112/13 )  podnosi prijedlog za otvaranje stečajnog postupka nad dužnikom DIJA-GRADITELJSTVO d.o.o. za graditeljstvo, skraćena tvrtka: DIJA-GRADITELJSTVO d.o.o., Zagreb (Grad Zagreb), II. Ferenščica 25, OIB 11690628336 jer je dana 13. travnja 2017. godine Nagodbeno vijeće donijelo rješenje o obustavi postupka predstečajne nagodbe nad navedenim dužnikom, te da dužnik u razdoblju dužem od 60 dana ima evidentirane neizvršene osnove za plaćanje pa postoje razlozi za otvaranje stečajnog postupka, a prijedlogu je priložila potvrdu od 03. svibnja 2017. godine iz koje proizlazi da je dužnik do dana otvaranja predstečajne nagodbe imao u razdoblju dužem od 60 dana evidentirane neizvršene osnove za plaćanje koje je trebalo na temelju valjanih osnova za plaćanje bez daljnjih pristanka dužnika naplatiti s bilo kojeg od njegovih računa. 
 		Rješenjem Visokog trgovačkog suda Republike Hrvatske  br. 31 Su-525/17-10 od 26. lipnja 2017. godine predmet je ustupljen ovom sudu na postupanje.
	 	Stoga je na temelju odredbe čl. 115. SZ-a donesena odluka o  pokretanju prethodnog postupka radi utvrđivanja pretpostavki za otvaranje stečajnog postupka, a na temelju odredbe čl. 123. i čl. 128. SZ-a odluka o zakazivanju ročišta radi očitovanja o prijedlogu za otvaranje stečajnog postupka, te rasprave o pretpostavkama za otvaranje stečajnog postupka, na koje su pozvane osobe koje je po zakonu potrebno pozvati. Pri odlučivanju se posebno vodilo računa o tome da je odredbom čl. 117. st. 1. SZ-a propisano da su osobe ovlaštene za zastupanje dužnika po zakonu i članovi tijela dužnika dužni nakon podnošenja prijedloga za otvaranje stečajnog postupka stečajnim tijelima na njihov zahtjev bez odgode pružiti sve potrebne podatke i obavijesti koje su relevantne za utvrđenje financijsko gospodarskog stanje stečajnog dužnika, kao i opseg njegove imovine, pa je odlučeno kao u točci III. izreke rješenja.

 	 	U Slavonskom Brodu, 30. travnja 2018. godine

 									Stečajna sutkinja
 									    Mirna Vujčić



NAPUTAK O PRAVNOM LIJEKU:
Protiv ovog rješenja nije dopuštena posebna žalba sukladno odredbi čl. 115. Stečajnog zakona. 




DNA:
1. Objaviti na mrežnoj stranici e-Oglasna ploča sudova zajedno s prijedlogom za otvaranje stečajnog postupka
2. Dostaviti radi obavijesti:
- Dužniku izravno
- zz dužnika
-FINA-I

